Pensionarii cu pensii de până la 3500 de lei vor beneficia, începând cu 1 aprilie 2024, de gratuitate la transportul în comun în Ploiești. Aleșii locali au aprobat, cu majoritate de voturi, un proiect de hotărâre prin care plafonul de acordare a gratuității a crescut de la 2500 de lei la 3500 lei.
Plafonul până la care pensionarii beneficiază de gratuitate pe mijloacele de transport în comun va crește, începând cu 1 aprilie 2024, de la 2500 de lei la 3500 de lei.
Aleșii locali ploieșteni au aprobat, cu majoritate de voturi, creșterea plafonului până la care pensionarii beneficiază de gratuitate.
Potrivit conducerii TCE Ploiești în acest moment de gratuitate pe mijloacele de transport în comun beneficiază aproximativ 20.000 de pensionari.
Prin creșterea plafonului de la 2500 la 3500 de lei ar urma să beneficieze de gratuitate aproximativ 35.000 de pensionari din Ploiești.
"Această facilitate nu vizează, per total, majorarea subvenției având în vedere că prin majorarea plafonului, chiar daca crește suma plătită de UAT pentru gratuități scade valoarea facturii de compensatie lunară", a precizat Alexandri Nicolae, directorul TCE Ploiești.